આ બંનેના આઉટ થઈ ગયા બાદ ફરી એક વાર ઈંગ્લેન્ડના બોલર્સે રમત પર કાબૂ મેળવી લઈને દક્ષિણ આફ્રિકાની છ વિકેટ ૨૩૫ રનના કુલ સ્કોર પર ઝડપી લીધી હતી. આ સમયે એવું લાગતું હતું કે ફરી એક વાર દક્ષિણ આફ્રિકાની ટીમનો દાવ સસ્તામાં સમેટાઈ જશે, પરંતુ પૂછડિયા ખેલાડી ફિલાન્ડર (અણનમ ૫૪) અને મોરિસ (અણનમ ૨૩) બાજી સંભાળી લઈને ધીરજપૂર્વક રમવાનું શરૂ કર્યું હતું અને પ્રથમ દિવસની રમત પૂરી થઈ ત્યાં સુધીમાં ઈંગ્લેન્ડના બોલર્સનો મક્કમતાપૂર્વક સામનો કર્યો હતો. આ બંને અત્યાર સુધીમાં સાતમી વિકેટની ભાગીદારીમાં ૭૪ રન ઉમેરી ચૂક્યા છે. આમ પ્રથમ દિવસની રમત પૂરી થઈ ત્યારે દક્ષિણ આફ્રિકાનો સ્કોર છ વિકેટે ૩૦૯ રન હતો.